Yedioth Ahronoth
Yedioth Ahronoth (ידיעות אחרונות en hebraeg, a dalvez Keleier diwezhañ) a zo ur gazetenn hebraek pemdeziek a vez embannet e Tel Aviv en Israel. Abaoe ar bloavezhioù 1970 eo ket ar gazetenn skigentañ en Israel hag en un enklask kaset gant TGI ma keñverier disoc'hoù dibenn 2008 ha re dibenn 2009 e weler ez eo bepred an hini lennetañ (un digresk bihan a zo bet, eus 35,9% da 33,9%).

Istor 
Yedioth Ahronoth a voe krouet e dibenn ar bloavezhioù 1930 gant Nachum Kumarov. Ar gazetenn gentañ embannet diouzh an abardaez e Palestina e voe, ha savet e voe diwar batrom London Evening Standard. Abalamour da gudennoù argant e voe gwerzhet da Yehuda Mozes. E vibien, Reuben ha Noah o anvioù, a reas war-dro ar gazetenn.

E 1948 ez eas kuit kalz kazetennerien ha renerien, hag e kroujont Yedioth Maariv, hag a zeuas da vezañ Maariv. Diwar neuze e voe kevezerezh etre an div gelaouenn, betek ar bloavezhioù 1990 ma voe dizoloet e veze selaouet linenn bellgomz an eil gant skipailh eben.

Hiziv an deiz 
Hiziv an deiz ez eo Arnon Mozes a zo e penn ar gazetenn. Ment ha stil un tabloid a zo dezhi War a lenner e vefe "kelaouenn gentañ ar vro.".

Perc'hennet eo gant stroll Yedioth Ahronoth Group, hag a zo perc'hennet war meur a vedia all evel ar chadennoù skinwel Channel 2 ha "Xtra HOT", "Yedioth Tikshoret", ur stroll kazetennoù sizhuniek lec'hel, "Vesti", ur gazetenn rusianek, ha magazinoù evel ar magazin skinwel sizhuniek Pnai Plus hag ar magazin sizhuniek La'Isha evit ar maouezed.

Notennoù

Liammoù diavaez 
 Lec'hienn internet Ynet (damzistag) 
 Lec'hienn internet Ynetnews (damzistag ivez)

Kazetennoù pemdeziek Israel
Kazetennoù hebraek